BGC มอบเงิน 1 ลบ. ช่วยผู้ป่วยโควิด “รพ.จุฬาฯ สภากาชาดไทย”
BGC ช่วยเหลือผู้ป่วยโควิด-19 มอบเงิน 1 ลบ. สนับสนุนการจัดซื้อเครื่องบำบัดทดแทนการทำงานของไต “รพ.จุฬาฯ สภากาชาดไทย”
11 ส.ค. 2564

บริษัท บีจี คอนเทนเนอร์ กล๊าส จำกัด (มหาชน) หรือ BGC และบริษัทในเครือ ได้มอบเงินสนับสนุนการจัดซื้อเครื่องบำบัดทดแทนการทำงานของไต มูลค่า 1,000,000 บาท ให้แก่โรงพยาบาลจุฬาลงกรณ์ สภากาชาดไทย ภายใต้โครงการ “Helping Hands For Heroes” เพื่อช่วยเหลือโรงพยาบาลในการจัดหาอุปกรณ์ทางการแพทย์สำหรับใช้ในการรักษาผู้ติดเชื้อไวรัสโควิด-19 อย่างต่อเนื่อง โดยมี นายอำภล ศรีอภิรัฐ หัวหน้าฝ่ายพิธีการ โรงพยาบาลจุฬาลงกรณ์ สภากาชาดไทย เป็นผู้รับมอบ
 